**Vestală**

*Cristi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

m-am trezit pe conştiinţa nopţii

cu buzele înnodate

în nostalgii cu gust venetic

de întrebări.

afară se crapă de adio

cu o repeziciune anexată

zvâcnirilor din piept.

în mine

recursul trăirilor tale îmi zgârie

cu un crivăț cărunt

portretul răsunător de emoţii.

iubirea mea e gradată

până la lună,

doar aşa îţi pot măsura

ropotele de tăceri

ce se înfig

cu densitatea închipuirii

pe fiecare pronunţie a lipsei tale

din îmbrăţişarea mea.

am strâns în vene atâta dor

că-l pot deşira

pe toate suspinele lumii

şi-ar mai rămâne destul

cât să-l legi cu un fior poetic,

să simţi prin fiecare vers

cum mă arunci

ca pe o primăvară desflorită

lângă patul

unde îţi cultivi tristeţea

ca protest

împotriva iubirii.

nici nu ştii cât mă opun

cu fiecare lacrimă

acestor desluşiri de impasibil

comprimate în murmurul

clipelor fără tine.

şi nici n-ai şti

dacă umbrele de jăratic,

sprijinite în fiecare port

din sufletul meu,

nu s-ar potrivi

atât de antitetic

cu necuvântările tale.

mi-au trecut prin piele atâtea insomnii

cu ochii tăi

pe fiecare scară de gândire,

încât un singur strop de reverii

mi-ar fi drum

spre o tragică amurgire.

dar chiar şi preţul greu

de-a te cuprinde în vis

îl voi plăti

cu o linişte fatală,

şi-apoi...

să fiu cenuşă în trupul meu,

iar tu să-mi fii vestală.